Temeljem članka 391. Zakona o vlasništvu i drugim stvarnim pravima  („Narodne novine“ broj 91/96, 68/98, 127/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14 i 81/15.-pročišćeni tekst), članka 12. Odluke o uvjetima, načinu i postupku gospodarenja nekretninama u vlasništvu Općine Sikirevci („Službeni vjesnik Brodsko-posavske županije“ broj 5/11.) i članka 30. Statuta Općine Sikirevci („Službeni vjesnik Brodsko-posavske županije“, broj 11/21.“Službeni glasnik Općine Sikirevci“ br.1/22,7/23.) ,Općinsko vijeće Općine Sikirevci, na 27. sjednici održanoj dana 07. travnja 2025. godine, donosi:

**O D L U K U**

**o pokretanju postupka prodaje nekretnine u vlasništvu Općine Sikirevci**

**Članak 1.**

Odlukom o prodaji nekretnina u vlasništvu Općine Sikirevci (u daljnjem tekstu: Odluka) pokreće se postupak prodaje nekretnina i to:

* izgrađenog i neizgrađenog građevinskog zemljišta u vlasništvu Općine Sikirevci koje se nalazi u granicama građevinskih područja naselja Općine Sikirevci,

Popis nekretnina koje su predmet prodaje nalazi se u prilogu ove Odluke i njezin je sastavni dio.

Javni natječaj provest će se putem prikupljanja pismenih ponuda.

**Članak 2.**

Za nekretnine navedene u članku 1. ove Odluke, temeljem procjembenih elaborata, utvrđene su sljedeće početne cijene: - za k.č.br. 1398/2, ZKul.773, livada selo u površini od 615 m2 k .o. Sikirevci u u iznosu od 4,02 EUR/m2 .

**Članak 3.**

Obvezna je uplata jamčevine u visini 5% (petposto) iznosa početne kupoprodajne cijene. Jamčevina se uplaćuje na račun Općine Sikirevci naveden u javnom natječaju, a dokaz o uplaćenoj jamčevini se prilaže ponudi. Uplaćena jamčevina uračunava se u ukupan iznos kupoprodajne cijene. Ponuditeljima, čija ponuda neće biti prihvaćena kao najpovoljnija, jamčevina se vraća u roku od 15 dana od dana izbora najpovoljnije ponude, bez prava na kamatu. Odabranom ponuditelju se neće vratiti uplaćena jamčevina ukoliko ne zaključi kupoprodajni ugovor s Općinom u propisanom roku.

**Članak 4.**

Ponude se podnose u roku od 8 dana od dana objave javnog natječaja.

Javni natječaj objavit će se na oglasnoj ploči općine i na službenoj internetskoj stranici Općine Sikirevci, www.opcina-sikirevci.hr.

**Članak 5.**

Ponude za prodaju nekretnina po redovnim cijenama predaju se u zatvorenoj omotnici s naznakom „Ponuda za natječaj – prodaja nekretnine – NE OTVARATI“.

Ponude se dostavljaju poštom preporučeno ili se predaju u Jedinstveni upravni odjel Općine Sikirevci u roku iz članka 4. ove Odluke.

Ponuda se predaje na propisanim obrascima koji se nalaze u prilogu natječaja, a piše se na hrvatskom jeziku i latiničnom pismu.

**Članak 6.**

Najpovoljnijim ponuditeljem za prodaju nekretnina iz Popisa 1. priloga javnog natječaja smatra se ponuditelj koji ponudi najvišu cijenu pod uvjetom da ispunjava i sve druge uvjete natječaja.

**Članak 7.**

Kupoprodajni ugovor s odabranim najpovoljnijim ponuditeljem zaključit će se u roku najduže do 30 dana od dana donošenja odluke o odabiru najpovoljnijeg ponuditelja.

Kupoprodajni ugovor zaključit će općinski načelnik Općine Sikirevci.

**Članak 8.**

Odabrani ponuditelj je dužan platiti kupoprodajnu cijenu jednokratno, u roku 8 dana od dana sklapanja ugovora. U slučaju prekoračenja tog roka, kupac je dužan uz kupoprodajnu cijenu platiti i pripadajuće zakonske zatezne kamate koje se obračunavaju od dana dospijeća do dana plaćanja.

Općina može raskinuti ugovor kada kupac zakasni s plaćanjem kupoprodajne cijene više od 30 dana uz zadržavanje iznosa uplaćene jamčevine.

**Članak 9.**

Općina će tabularnu ispravu potrebnu za upis vlasništva kupcu izdati nakon plaćene kupoprodajne cijene.

**Članak 10.**

Javni natječaj za prodaju nekretnina provesti će Povjerenstvo za raspolaganje imovinom Općine Sikirevci (u daljnjem tekstu: Povjerenstvo).

Administrativne poslove za Povjerenstvo izvršit će Jedinstveni upravni odjel Općine Sikirevci.

**Članak 11.**

Općinsko vijeće zadržava pravo odustajanja od prodaje nekretnine u vlasništvu Općine, poništenja javnog natječaja uz povrat uplaćene jamčevine kao i odbijanja ponuda, u svako doba do potpisivanja ugovora bez posebnog obrazloženja ponuditeljima, a da pri tome ne snosi materijalnu ili drugu odgovornost prema ponuditeljima.

**Članak 12.**

Ova Odluka stupa na snagu prvog dana od dana objave u „Službenom glasniku Općine Sikirevci“.

OPĆINSKO VIJEĆE OPĆINE SIKIREVCI

Predsjednik:

Tomislav Zovko, v.r.

KLASA: 944-06/25-01/1

URBROJ: 2178-26-02-25-01

Sikirevci, 07. travnja 2025. godine

**O b r a z l o ž e nj e**

uz Prijedlog odluke o pokretanju postupka prodaje nekretnina u vlasništvu Općine Sikirevci

1. PRAVNI TEMELJ ZA DONOŠENJE ODLUKE

Pravni temelj za donošenje ove Odluke sadržan je u članku 24. Zakona o upravljanju nekretninama i pokretninama u vlasništvu Republike Hrvatske („Narodne novine“ broj 155/23) i Odluka o uvjetima, načinu i postupku gospodarenja nekretnina u vlasništvu Općine Sikirevci („Službeni vjesnik Brodsko-posavske županije“ br. 5/11.).

1. OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI DONOŠENJEM OVE ODLUKE

Općina Sikirevci u izvršavanju povjerenih poslova pokreće postupak prodaje predmetnih nekretnina radi racionalnog upravljanja nekretninama u vlasništvu općine i s njima povezanim obvezama, kao i radi održivog razvitka, budući da se naprijed navedena svrha u ovom konkretnom raspolaganju može najbolje postići samom prodajom istih.

III. OCJENA SREDSTVA POTREBNIH ZA PROVOĐENJE OVE ODLUKE Za provođenje ove odluke potrebna su sredstva u proračunu Općine Sikirevci radi objave javnog oglasa u jednom od visokotiražnih dnevnih listova, a koja sredstva su osigurana u proračunu Općine Sikirevci za 2025. godinu ( Glava 1, Program 01, A -010002 – Rashodi općinske uprave, konto 3233).

1. **OBRAZLOŽENJE ODREDBI PRIJEDLOGA ODLUKE**

Uz članak 1. Ovim člankom utvrđuje se koje nekretnine se prodaju te da će se one prodati putem javnog natječaja i to u obliku javnog nadmetanja, o čemu će se objaviti oglas u jednom od visokotiražnih dnevnih listova, na mrežnim stranicama Općine Sikirevci,

Uz članak 2. Ovim člankom utvrđuju se početne kupoprodajne cijene predmetnih nekretnina, a koje su utvrđene sukladno članku 22. stavku 5. Zakona, odnosno pribavljeni su procjembeni elaborati i to: - Procjembeni elaborat P-071/24 izrađen od strane stalnog sudskog vještaka „Kobo“ vl. Stjepan Levak, Hrvatske Republike 43. iz Osijeka , dana 26.11.2024. godine.

Uz članak10. Ovim se člankom utvrđuje da se za provođenje ove Odluke zadužuje Jedinstveni upravni odjel Općine Sikirevci.

Uz članak 13. Ovim člankom određuje se stupanje na snagu i objava predmetne odluke. Budući da se ne radi o općem aktu, ova Odluka stupa na snagu danom donošenja.

NAČELNIK:

Josip Nikolić, dipl.ing.drv.teh., v.r.